b'\n_START_ARTICLE_\nSnow Arena\n_START_PARAGRAPH_\nSnow Arena\xc2\xa0\xe2\x80\x93 u\xc5\xbedar\xc5\xb3 kaln\xc5\xb3 slidin\xc4\x97jimo tras\xc5\xb3 kompleksas Druskininkuose. Atidarytas 2011\xc2\xa0m. rugpj\xc5\xab\xc4\x8dio 26 d._NEWLINE_Kompleksas yra vienas did\xc5\xbeiausi\xc5\xb3 visoje Europoje, bendras tras\xc5\xb3 ilgis\xc2\xa0\xe2\x80\x93 daugiau kaip 1100\xc2\xa0m, plotis\xc2\xa0\xe2\x80\x93 iki 50\xc2\xa0m, o auk\xc5\xa1\xc4\x8dio skirtumas sudaro 65,65\xc2\xa0m. Komplekse taip pat \xc4\xafrengta 150\xc2\xa0m ilgio pradedan\xc4\x8di\xc5\xb3j\xc5\xb3 trasa bei 640\xc2\xa0m lauko trasa, veikianti \xc5\xa1altuoju met\xc5\xb3 sezonu. Pagrindin\xc4\x97 trasa yra padalinta \xc4\xaf dvi atskiras dalis\xc2\xa0\xe2\x80\x93 snieglen\xc4\x8di\xc5\xb3 park\xc4\x85 ir slidin\xc4\x97jimo tras\xc4\x85._NEWLINE_Sniegas komplekse gaminamas naudojant Powder Star Series technologij\xc4\x85. Vanduo ir oras yra vieninteliai ingredientai naudojami sniego gaminimui, biologin\xc4\x97s ar chemin\xc4\x97s sud\xc4\x97tin\xc4\x97s med\xc5\xbeiagos nenaudojamos siekiant i\xc5\xa1laikyti sniego nat\xc5\xabralum\xc4\x85. Vidaus temperat\xc5\xabra nuolatos palaikoma tarp \xe2\x88\x922 ir \xe2\x88\x924\xc2\xa0\xc2\xb0C (28,4 iki 24,8\xc2\xa0\xc2\xb0F)_NEWLINE_Komplekse naudojami du keltuvai\xc2\xa0\xe2\x80\x93 kr\xc4\x97slinis keturvietis bei tempiamas \xe2\x80\x9ebugelinis\xe2\x80\x9c. Juostinis keltuvas naudojamas pradedan\xc4\x8di\xc5\xb3j\xc5\xb3 trasoje. Snow Arena teikia slidin\xc4\x97jimo inventoriaus nuomos paslaugas, komplekse \xc4\xafkurta slidin\xc4\x97jimo mokykla, veikia \xc5\xbeiemos sporto \xc4\xafrangos parduotuv\xc4\x97 bei 4 restoranai ir 2 barai._NEWLINE_Su miesto centru Aren\xc4\x85 jungia vir\xc5\xa1 Nemuno nutiestas Lyn\xc5\xb3 kelias.\n_START_SECTION_\nGars\xc5\xabs lankytojai\n_START_PARAGRAPH_\nKompleks\xc4\x85 atidar\xc4\x97 Lietuvos Respublikos Prezident\xc4\x97 Dalia Grybauskait\xc4\x97 2011 met\xc5\xb3 rugpj\xc5\xab\xc4\x8dio m\xc4\x97nes\xc4\xaf._NEWLINE_Italijos nacionalin\xc4\x97s slidin\xc4\x97jimo komandos nar\xc4\x97s Denise Karbon, Manuela Molgg ir Sabrina Franchini Snow Arenoje ruo\xc5\xa1\xc4\x97si Pasaulio \xc4\x8dempionato etapui 2013 met\xc5\xb3 lapkri\xc4\x8dio m\xc4\x97nes\xc4\xaf.'